###### 

Osnovna škola Matije Gupca

Gornja Stubica

49 245 Gornja Stubica, Matije Gupca 2

Gornja Stubica, 4.9.2020.

**Protokol u slučaju bolesti djeteta tijekom boravka u školi ili sumnje na Covid-19**

Znakovi koji upućuju na moguću zarazu COVID-19:

* povišena tjelesna temperatura (po pazuhom > 37,2)
* simptomi respiratorne bolesti - kašalj, poteškoće u disanju, grlobolja
* poremećaj osjeta njuha i okusa
* gastrointestinalne smetnje (proljev, povraćanje i bol u trbuhu, posebno kod manje djece).

Djeca/učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.

**Postupanje u slučaju sumnje na zarazu kod kuće:**

1. Učenik ili djelatnik ostaje kod kuće kod pojave navedenih znakova bolesti.

2. Obavezno se javiti obiteljskom liječniku ili pedijatru i postupiti po uputama liječnika.

3. O navedenom roditelj ili djelatnik telefonom obavještava školu (049 289 164).

**Postupanje u slučaju da se znakovi bolesti pojave tijekom boravka u školi:**

1. Oboljeli djelatnik odmah napušta ustanovu.

2. U slučaju oboljelog djeteta: Prilikom saznanja djelatnika da učenik osjeća neke od znakova bolesti potrebno je:

2.1 Telefonom kontaktirati roditelja (učitelj, stručni suradnik ili ravnatelj). Osoba koja ima saznanje da učenik ima simptome bolesti, izolira učenika izvan učionice u prostor portirnice.

2.2 Odgovorna osoba dolazi po učenika u prikladnoj zaštitnoj osobi i prati ju do predviđene prostorije. Učenik je u izoliranoj prostoriji pod nadzorom do dolaska roditelja.

3. Ravnatelj odmah javlja nadležnom epidemiologu/školskom liječniku:

• svako grupiranje osoba sa sumnjom na COVID-19 (dva i više djelatnika i/ili učenika sa sumnjom iz iste učionice/hodnika i sl.)\* kao što se to radi i u slučaju drugih zaraznih bolesti koje se obavezno prijavljuju u Republici Hrvatskoj, a prema Listi zaraznih bolesti čije je sprečavanje i suzbijanje od interesa za Republiku Hrvatsku

• svaku pojedinačnu potvrđenu infekciju COVID-19 koju djelatnik, odnosno roditelj imaju obavezu žurno javiti ravnatelju ustanove.

Kod pojedinačnog slučaja pojave simptoma koji mogu upućivati na zarazu COVID-19, odgojno-obrazovna skupina/razredni odjel u pravilu nastavlja dalje s odgojno-obrazovnim radom, dok se kod grupiranja osoba sa znakovima bolesti\* postupa sukladno mišljenju liječnika.

Kada se kod djeteta/učenika ili djelatnika utvrdi zaraza COVID-19, postupa se sukladno odluci nadležnog epidemiologa što, između ostalog, znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.